Vi har boet i Villa Elounda i 16 dage, og det var 16 skønne dage. Huset ligger fantastisk oppe i bjergene ved byen Elounda. Det tar' ca 10 min at køre op fra byen, men en smuk tur er det. Vi blev modtaget af Luke, der er vært/vicevært, og super behjælpelig med alt fra praktik, til anbefalinger af skønne ture og restaranter.
Huset ligger med den mest fantastiske udsigt ud over vand og bjerge. Selv når du ligger i poolen bliver du bjergtaget af denne skønne udsigt. Huset havde hvad vi havde brug for, og er stort, og rummeligt. Dejligt med 3 badeværelser, når der skal bades:-) Der er privat parkering, og der kan snildt holde 3 biler. og turen ned til huset er smuk, og af de fineste sten trapper. Vi kan på det varmeste anbefale dette smukke hus. Tak for et fantastisk ophold.